Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_1062019/LISAPYKALA_Muutos_sopimukseen_jatehuollo(70892)
Timestamp: 2019-11-17 19:54:58+00:00

Document:
LISÄPYKÄLÄ: Muutos sopimukseen jätehuollon viranomaistehtävien hoitamisesta | Rovaniemi
LISÄPYKÄLÄ: Muutos sopimukseen jätehuollon viranomaistehtävien hoitamisesta
Kaupunginhallitus, kokous 10.6.2019
§ 218 LISÄPYKÄLÄ: Muutos sopimukseen jätehuollon viranomaistehtävien hoitamisesta (lisäpykälä)
ROIDno-2019-1915
Jätelain 23.1 §:n mukaan ”kunnalle kuuluvista tämän lain mukaisista jätehuollon viranomaistehtävistä huolehtii kunnan määräämä kuntalaissa (365/1995) tarkoitettu toimielin (kunnan jätehuoltoviranomainen)." Rovaniemen kaupunginvaltuusto on hallintosäännöllä 1.6.2017 siirtänyt jätehuollon viranomaistehtävät erilliselle jätehuoltojaostolle. Hallintosäännön 27 §:n mukaan Rovaniemellä on jätehuoltojaosto, jonka tehtävänä on vastata Rovaniemen kaupungille ja sopijakunnille kuuluvista jätehuollon viranomaistehtävistä jätelain (646/2011) 23 §:n mukaisesti ja käyttää niihin liittyvää ratkaisuvaltaa. Jätehuoltojaoston toimivaltaan kuuluu:
jätehuoltomääräysten hyväksyminen
jätehuoltomääräyksistä poikkeamisesta päättäminen
jätteenkuljetusjärjestelmästä päättäminen
jätetaksan hyväksyminen
jätemaksujen maksuunpano
jätemaksumuistutusten käsittely
jätemaksujen kohtuullistamispäätökset
Kuntalain 92.1 §:n mukaan ”kunnanhallitus, kunnanhallituksen puheenjohtaja, kunnanjohtaja ja hallintosäännössä määrätty kunnan viranhaltija voivat ottaa kunnanhallituksen käsiteltäväksi asian, joka on tämän lain nojalla siirretty kunnanhallituksen alaisen viranomaisen tai kunnanhallituksen jaoston toimivaltaan ja jossa asianomainen viranomainen on tehnyt päätöksen."
Pellon ja Ranuan kunnat ja Rovaniemen kaupunki ovat 1.6.2012 alkaen sopimuksella (jäljempänä myös ”sopimus jätehuollon viranomaistehtävien hoitamisesta”) sopineet jätehuollon viranomaistehtävien järjestämisestä jätelain 26 §:n mukaisesti siten, että Rovaniemen kaupungin teknisen lautakunnan jätehuoltojaosto hoitaa mainittujen kuntien puolesta jätehuollon sopimuksessa (liite 1) tarkemmin yksilöidyllä tavalla. 1.6.2012 voimaan astuneessa sopimuksessa (kohta 6) on kuntalain 92.1 §:ssä säädettyä otto-oikeuden käyttämistä sopimusperusteisesti osapuolten välillä Rovaniemen kaupungin osalta rajoitettu niin, että Rovaniemen kaupunginhallituksella tai Rovaniemen kaupungin teknisellä lautakunnalla ei ole otto-oikeutta jätehuoltojaoston päätöksiin.
Rovaniemen kaupungin kokonaisedun kannalta olisi tarkoituksenmukaista, että 1.6.2012 sopimusta jätehuollon viranomaistehtävien hoitamisesta muutettaisiin otto-oikeuden rajoitusehdon osalta siten, että Rovaniemen kaupungilla olisi oikeus otto-oikeuden käyttämiseen silloin, kun jätehuoltojaostossa tehdään päätös Rovaniemen kaupungin alueella toteutettavasta jätteenkuljetusjärjestelmästä.
Luonnos sopimusmuutokseksi on liitteenä 2.
Kaupunginhallitus merkitsee liitteenä 2 olevan luonnoksen tiedoksi.
Kaupunginhallitus valtuuttaa kaupunginjohtajan käymään neuvottelut Pellon ja Ranuan kuntien kanssa sopimusmuutoksen tekemiseksi sekä hyväksymään ja allekirjoittamaan sopimuksen jätehuollon viranomaistehtävien hoitamisesta muutetuilta osin voimaan liitteenä 2 olevan luonnoksen mukaisesti.
Hallintolakimies Miikka Ruokamo esitteli asiaa.
Sopimusmuutos tulee voimaan aikaisintaan 1.8.2019.
Rovaniemen kaupunginhallituksella tai Rovaniemen kaupungin teknisellä lautakunnalla ei ole otto-oikeutta sellaiseen jätehuoltojaoston Rovaniemen kaupungin alueen jätteenkuljetusjärjestelmästä tekemään päätökseen, joka on tehty ennen sopimusmuutoksen voimaantuloa.
Kaupunginhallitus päätti yksimielisesti kaupunginjohtajan muutetun päätösesityksen mukaisesti.
Sopimus otto-oikeuden käyttämisestä_luonnos kh 10-6-2019.pdf.pdf (pdf, 62 kt)
2919 2011 Jätehuoltosopimus Roi Ranua Pello.pdf.pdf (pdf, 916 kt)
§ 191 Kokouksen laillisuus ja päätösvaltaisuus sekä työjärjestyksen hyväksyminen
§ 192 Pöytäkirjan tarkastus
§ 193 Ajankohtaiset asiat
§ 194 Poikkeamislupahakemus 698-2-62-3, Lehtikatu 2
§ 195 Poikkeamislupahakemus 698-409-33-312, Norvajärvi
§ 196 Poikkeamislupahakemus Rautiosaari, Rommantie 16
§ 197 Asemakaavan ja tonttijaon muutos korttelit 9011, 9012, 9021, 9022, 9023, 9026 ja 9029 sekä voimansiirto-, virkistys-, katu- ja teollisuusraidealueet, Hallitien ympäristö
§ 198 Asemakaavan muutos 9. kaupunginosa kortteli 9024 tontit 4-6, Teollisuustie
§ 199 Tilintarkastajan raportointi 2018
§ 200 Vuoden 2019 talousarvion 1. osavuosikatsaus
§ 201 Kaupungintalon tarveselvitys 2019
§ 202 Tilaliikelaitoksen toiminnan uudelleen organisointi
§ 203 Kaupunginhallituksen edustajat toimielimissä ja vaikuttamistoimielimissä
§ 204 Konsernijaoston tehtävät ja toimivalta sekä konsernijaoston nimeäminen
§ 205 Eroaminen tarkastuslautakunnan jäsenyydestä / Luoma
§ 206 Turvapaikanhakijoiden ja kiintiöpakolaisten kuntapaikkojen määrä
§ 207 Teleoperaattoripalvelut, väliaikainen asiakassopimus Telia Finland Oyj:n kanssa
§ 208 Kunta-asunnot Oy:n jatkohakemus määräaikaiseen poikkeukseen arava- ja korkotukilainoitettujen vuokra-asuntojen asukasvalintasäännöistä
§ 209 Rovaniemen koulutuskuntayhtymän yhtymäkokousedustajan valinta / toimiohjeet
§ 210 LapIT Oy:n yhtiökokous / toimiohjeen antaminen
§ 211 Koha Suomi Oy:n yhtiökokous / toimiohjeen antaminen
§ 212 Maakuntauudistuksen alasajo ja ICT -avustuksen hydödyntäminen
§ 213 Perusturvan toimialajohtajan sijaisen määrääminen ajalle 10.7. - 21.7.2019
§ 214 Pohjois-Suomen hallinto-oikeuden päätös henkilöstöjohtajan virkasuhteeseen ottamisesta
§ 215 Viranhaltijoiden, lautakuntien ja johtokunnan päätösten otto-oikeus
§ 216 Ilmoitusasiat
§ 217 LISÄPYKÄLÄ: Kaupunginhallituksen toiminnan pelisäännöt (lisäpykälä)

References: § 218

§ 191

§ 192

§ 193

§ 194

§ 195

§ 196

§ 197

§ 198

§ 199

§ 200

§ 201

§ 202

§ 203

§ 204

§ 205

§ 206

§ 207

§ 208

§ 209

§ 210

§ 211

§ 212

§ 213

§ 214

§ 215

§ 216

§ 217